Müsəllim Həsənov

Müsəllim Qaman oğlu Həsənov () — jurnalist, ssenarist, kino redaktoru, Azərbaycanın əməkdar mədəniyyət işçisi (2018).

 Həyatı 
Müsəllim Həsənov 1958-ci il dekabrın 22-də Şəmkir rayonunun Şiştəpə kəndində anadan olub. 1980-ci ildə Azərbaycan Dövlət Universitetinin jurnalistika fakültəsinə daxil olub, 1985-ci ildə həmin fakültəni fərqlənmə diplomu ilə bitirib. 1985–1989-cu illərdə Azərnəşrdə çalışıb, 1989–1992-ci illərdə "Yeni Fikir" qəzeti redaksiyasında şöbə müdiri, redaktor müavini işləyib. 1992-ci ildən 1996-cı ilin sonuna qədər "Müstəqil qəzet"də çalışıb. 1997-ci ilin yanvarından noyabr ayına qədər "Panorama" qəzetində şöbə müdiri, 1997-ci ilin noyabrından 2000-ci ilin aprelinə qədər Azərbaycan Respublikası Prokurorluğunda mətbuat xidmətinin rəhbəri olub.

2002–2008-ci illərdə "Media-Holdinq" şirkətində çalışlb, "Bizim Əsr" qəzetində şöbə müdiri, "Lider" televiziyasında redaktor vəzifələrində işləyib.

"Lider" televiziyasında nümayiş olunan bir sıra sənədli filmlərin ssenari müəllifi və redaktoru olub.

2010-cu ilin yanvarından İctimai Televiziyanın "Carçı-Film" Yaradıcılıq Birliyində redaktor və böyük redaktor vəzifələrində çalışıb.

İctimai TV-də nümayiş olunmuş "Daşdan tikilmiş şəhər", "Amerika və amerikalılar", "Mübariz" (Milli Qəhrəman Mübariz İbrahimov haqqında) filmlərinin ssenari müəllifidir.

İctimai televiziyada nümayiş olunan "Bakı vaxtı" sənədli filmlər silsiləsinin müəllifi və aparıcısı olub.

2014-cü ilin yanvarından Bakı Media Mərkəzinin redaktorudur.

2016-cı ildə Ali Media mükafatı alıb.

1 avqust 2018-ci ildə Azərbaycanın əməkdar mədəniyyət işçisi fəxri adına layiq görülüb.

21 iyul 2025-ci ildə 3-cü dərəcəli "Əmək" ordeni ilə təltif olunub.

İctimai televiziyada nümayiş olunan "XX yüzillik. Faktlar, hadisələr və insanlar" proqramının müəllifi və aparıcısıdır.

Tərcüməçi, dosent Şəhla Nağıyeva ilə evlidir, 3 övladı var.

 Filmoqrafiya 
 "İldırım"lı yolun yolçuları (film, 2003)
 63-ün tutqun payızı (film, 2003)
 Unudulmuş qəhrəman (film, 2005)
 106 nömrəli avtobusda partlayış (film, 2004)
 Daşdan tikilmiş şəhər (film, 2008)
 Uzun ömrün hekayəti. Əli Vəliyev
 "Gələcək gün" sorağında. Mirzə İbrahimov (film, 2011)
 Sönməyən işıq. M. F. Axundov (film, 2012)
 "Bənzərəm bir qocaman dağa ki…". M.Ə. Sabir (film, 2012)
 Dalan (film, 2012)
 Əbədi ezamiyyət (film, Bakı Media Mərkəzi, 2016)
 Bir günəş altında (film, Bakı Media Mərkəzi, 2017)
 Son iclas (film, 2018)
 270-ci səhifə
 Deportasiya. 1948-ci ilin soyuq qışı (film, 2019)
 Yelenendorfdan Göygölə qədər (film, 2019)
 Səbirli adam. Mirzə Ələkbər Sabir (film, 2022)
 Şuşanın dağları başı dumanlı (film, 2022)

İtən şəhərlər:
 Babil (film, 2013)

"Amerika etüdləri" silsiləsi:
 Amerika etüdləri. Vaşinqtondan görünən Azərbaycan (film, 2012)
 Alnımızın Qarabağı. Amerikadan oxunanlar (film, 2012)
 Tarixdən səhifələr
 Nyu-York mozaikası
 Amerika etüdləri. Arlinqton məzarlığı (film)
 Tələbə dünyası

"Bakı vaxtı" silsiləsi:
 Şamaxı zəlzələsi
 İstiqlaliyyət küçəsi
 İsmailiyyə binası
 Opera və Balet teatrı
 Filarmoniya binası
 Azərbaycan prospekti
 Dəmiryol vağzalı
 28 may küçəsi
 Xaqani bağı
 Fəvvarələr bağı
 Milli İncəsənət Muzeyi
 Hökumət evi
 Respublika stadionu
"XX yüzillik. Faktlar, hadisələr və insanlar" silsiləsi (İctimai TV)

 Kitabları 
 Adi və qeyri-adi Amerika. Bakı, 2006
 Qərib məzarlar. Fransa. Bakı, 2016. Heydər Əliyev Fondunun nəşri.
 Azərbaycanda gəmiçilik: sənədli tarix. Bakı, 2018.
 NOBELLƏR neft, milyonçular və qoçular şəhərində. Bakı, TEAS Press Nəşriyyat evi, 2018
 Hacı Zeynalabdin Tağıyev. Bakı, 2022

 İstinadlar 

Kateqoriya:Ssenaristlər
Kateqoriya:Azərbaycan film redaktorları
Kateqoriya:Azərbaycan Respublikasının əməkdar mədəniyyət işçiləri
Kateqoriya:3-cü dərəcəli "Əmək" ordeni ilə təltif edilənlər